Aarhuus Stifts-Tidende, 1847-03-17
Den i Kjøbenhavn sammentraadte Comitee for trængende Haandværkeres Understøttelse, der har foranstaltet Gaver samlede og udstillede til Bortlodning, bekjendtgjør nu, at Hs. M. Kongen ønsker, at der ved Uddelingen ogsaa bliver taget Hensyn til gifte Haandværkssvende, og at Comiteen ved Hs. M. Naade er bleven sat istand dertil. Jdet man vistnok maa finde det saare smukt og ædelt, at Statens Overhoved saaledes interesserer sig for at afhjælpe Nøden ved milde Gaver, maa man dog ønske, at der fra Regjeringens Side ogsaa paa andre Maader maatte blive bidraget til at formindske Tidsomstændighedernes Tryk for den arbeidende Classe, ved ad Lovgivningens Vei at lette det selvstændige Erhverv for nogle af de dermed nu forbundne Byrder. Det bedste Middel vilde vistnok være Tilladelse for Enhver til at fortjene sit Brød med sine egne Hænder, saaledes som den nye Nærings lov i Sverrig tilsteder. Dette vilde være den meest gavnlige og retfærdigste Gave for de gifte Haandværkssvende." Et andet ikke mindre velgjørende Middel vilde Ophævelsen af Afgifter paa de almindelige Livsfornødenheder være, og et tredie Middel, der ligger saa nært som nogensomhelst Almisse, er Nedsættelsen af de 12 PC. Renter, som de Fattige endnu stedse erlægge til det offentlige eller kongelige Assistentshuus. Der kan ikke være noget mere modstridende den Hensigt at ville understøtte de fattige Arbeidsclasser, end Vedligeholdelsen af disse 12 pCt., og det kan ikke undgaae de Trængendes Betragtning, at de herved bidrage meere, førend de modtage Almisser end de senere erholde, naar de ere blevne nødsagede til at anmode om offentlig Understøttelse. (Khvnsp.)De Gaver af Jndustrifrembringelser, som ere skjænkede til trængende Haandværkeres Understøttelse, ere offentligt udstillede i Jndustriforeningens Locale mod en Adgangspriis af 8 s. Det er baade en smuk og riig Samling, der ingenlunde, som maaskee Mange kunde troe, bestaaer af lutter Smaating; der ere flere meget værdifulde Gjenstande derimellem, saasom et Pianoforte og flere smukke Meubler. En stor Deel er qvindeligt Haandarbeide, indsendt fra de forskjelligste Samfundsclasser; der er ogsaa en heel Deel Lithographier, Bøger, Noder, naturlige Planter og eftergjorte Blomster, foruden mange andre nyttige og smukke Gjenstande. Den hele Samling er vurderet til 2300 Rbd. eller til 2760 Rbd. i Lodsedler, samt for 100 Rbd. af saadanne Gjenstande, som ikke agtes bortloddede, men solgte ved Auction, fordi de kun have en ganske særegen Anvendelse. J rede Penge er der skjænket omtrent 1000 Rbd. Saafremt alle Lodder, som det maa haabes, blive afsatte, vil der altsaa i det mindste indkomme 4000 Rbd.; men da denne Sum ikke vil strække til, saa har Comiteen baade henvendt sig til Studentersang foreningen og flere Kunstnere, som velvillig have lovet at give en Concert paa Løverdag Aften i Universitetets Solennitetssal, og udvirket allernaadigst Tilladelse til, at der maa gives en Forestilling paa Hoftheatret (Fædrel.)med samme Formaal. H. C. Andersen har leveret en Skildring af adskillige literaire og andre Notabiliteter, som han blev bekjendt med under sit Ophold i Paris, og deriblandt den berømte Skuespillerinde Mle. Racheel, om hvem han fortæller Følgende: "Jeg har den joviale Alexander Dumas at takke for dette Bekjendtskab. En Aften, da hun spillede Phædra, førte han mig i theatre francais op paa Scenen. Forestillingen var begyndt, og bag Coulisserne, hvor en spansk Væg dannede et Slags Værelse, sad den unge Pige, der forstaaer at meisle levende Statuer af Racines og Corneilles Marmorblokke. Hun var spinkel og fiint bygget, og forekom mig som et Sorgens billede, som en ung Pige, der netop har udgrædt sin Smerte og nu rolig lader sine Tanker dvæle derved. Hun tiltalte os venligt, med en dyb, kraftig Stemme. J Samtalen, med Dumas glemte hun mig aldeles; Dumas bemærkede det, sagde noget Godt om mig, og jeg vovede derfor at blande mig i Samtalen, uagtet jeg havde en trykkende Følelse af at jeg stod for dem, som maaskee tale det skjønneste Fransk i hele Frankrig. Jeg sagde, at jeg vel havde seet meget Jnteressant og Herligt, men at jeg endnu ikke havde seet nogen Rachel, og især for hendes Skyld havde anvendt Jndtægten for mine sidste Arbeider til en Reise til Paris. Da jeg tilføiede en Undskyldning for mit slette Fransk, smiilte hun og sagde: "Naar De siger en fransk Dame noget saa Galant som det De nylig sagde, finder hun altid, at De taler godt." Da jeg fortalte hende, i hvor stor Anseelse hendes Navn stod i Norden, yttrede hun, at hun havde ifinde at reise til Petersborg og Kjøbenhavn. Kommer jeg til Deres Stad sagde hun, saa maa De være min Beskytter, siden De er den Eneste jeg kjender der. Men for at lære hinanden at kjende, og da De, som De siger, især er kommen for min Skyld til Paris, maa vi oftere see hinanden. De vil være mig velkommen; jeg seer mine Venner hos mig hver Torsdag. Men Pligten kalder!" sagde hun, rakte mig Haanden, nikkede venligt, og stod nu faa Skridt fra os paa Scenen, større, ganske anderledes, med et Udtryk af den tragiske Muse selv. Det jublende bifald lød op til os." Svovl-Etheren virker naturligviis meer eller mindre hurtigt i Forhold til Enhvers Constitution, hurtigere saaledes hos Fruentimmer end hos Mandfolk. J Gjennemsnit bruges 810 Minuter, undtagelsesviis kun 45, til Virkningen. Under Jndgandingen ere Pulslagene hurtigere, men svagere; Aandedrættet forøges og bliver uregelmæssigt; flere Gange iagttages Hænder og Fødder at blive kolde. Tilstanden af Ufølsomhed og Bevidstløshed er ingenlunde fuldstændig og naaer aldrig den Grad, som ved Opium. Følelsen synes mere at lammes end Opfatningsevnen; de Fleste have et Slags utydeligt Begrelom, hvad der foretages med dem; de høre de Tilstedeværende tale, men gjøre ikke den ringeste Bevægelse under Operationen. Nogle føle Beklemmelser, formodentlig af Mangel paa Luft, Andre blive ganske fortumlede, ligesom af en maadelig Jndgift af Opium; deres Ansigtstræk udtrykke Glæde og Velbefindende. Det maa imidlertid udhæves, at en i Boston til Sagens Prøvelse af Læger nedsat Comitee har bekjendtgjort, at foruroligende Tilfælde opstode hos 3 Patienter, paa hvilke Tænder bleve udtrukne, ifølge hvilke den meget fraraader Jndaandingen hos Alle, der have Anlæg til Apoplexi, eller i det Hele til Kongestioner til Brystet og Hovedet, og som lide af organiske Sygdomme i Lungerne og Hjertet. Endelig maa det erindres, at man under Brugen af Ætheren maa vogte sig for at komme med et Lys i Nærheden, da Blandingen af Ætherdampen og den atmosphæriske Luft, som bekjendt, let antændes med en stærk Explosion. For at indaande Ætheren med den tilsigtede Virkning er det nødvendigt, at have et hensigtsmæssigt Apparat. J Frankrig har man dertil hidtil anvendt et Glaskar, der ligner en Florentinerflaske. Man gyder fra 1 til 1 1/2 Unze Æther over nogle Stykker, Vaskesvamp, hvis Prorositet befordrer Væd stens Fordampning. Røret af Karret stikkes ind i et af Patientens Næseborer, medens det andet holdes tilsluttet med Haanden, og saa ofte da Patienten indaander, styrter Luften ind i Flasken, trænger gjennem Spampen og kommer da, svangret med Ætherdunsten, ind i Lungerne; Udgandingen skeer herved gjennem Munden. J England derimod har man anvendt en Glasflaske med 2 Aabninger, en for Mund lukket, en anden for Lufttilgangen. J Flasken gydes en Unge Æther, og idet man derefter ryster Flasken, bringer man Mundstykket ind i Patientens Mund og holder for hans Næse, saasnart Læberne slappes, er det Tidspunktet at foretage Operationen. (Fædrel Violin- og Guitarvirtsen Lemming havde i sin Tid saamange Venner rundt omkring i Landet, at følgende Bekjendtgjørelse i den Berlingske Tidende, fra hans Enke, vist ikke vil være uden Virkning: "Daglig kæmpende med et svagt Helbred, med Beenædder i min ene Pegesinger, uden alt Erhverv, og siden min Mands Død, der længe var i en sindsforvirret Tilstand, udelukket fra al Hjælp og Understøttelse, bønfalder jeg ædle Medmennesker og hans agtede Kunstbrødre om et Laan af 5 Rbd. til at mildne min ublide Stilling, som denne strænge Aarstid medfører. Gud aabne Deres Hjerter for en forladt Enke, der ellers maa stille sig ved sit lille Bohave og sine Gangklæder – det Sidste hun eier." Hun boer i Skindergade No. 29, Stuen over Gaarden.